BERRIOZABAL BÓVEDA (EAJ, 2018-10-04):
Eskerrik asko, legebiltzarburua, lehendakari, egunon guztioi.
Hezkuntza gizarteak eta norbanakoak aurrera bidean jartzeko faktorerik garrantzitsuenetarikoa da, funtsezko elementua, pertsonen aukera berdintasuna sustatzeko.
Horregatik, Euzko Alderdi Jeltzalearentzat, ikasleak dira Hezkuntza Sistemaren ardatza, inklusiozko, ekitatezko eta bikaintasunezko heziketa integratzailea dugu beti gogoan, etengabe aldatzen ari den gizarte baten hezkuntza arloko behar berriei erantzungo dien sistema.
Eztabaidagai dugun herri ekimen legegileak, inklusioa du helburu nagusi, horretan bat gatoz. Hemen gauden guztion helburua da, Hezkuntza Sisteman eta gure ikastetxeetan, oreka, kohesio sozial, inklusibotasun, kulturartekotasun eta bizikidetza handiagoak lortzea.
Zilegia da Legebiltzarrera ekarri den proposamena, baina hori bezain zilegia da proposamena ez konpartitzea. Errespetu eta zintzotasun osoz diogu, proposamen hau ez zaigula egokia iruditzen.
Era berean, ez zaizkigu egokiak iruditzen, zenbait bozeramailek hemen gaur erabili dituzten zenbait klasifikazio eta kalifikatibo, estigmatizatzaile eta segregatzaileak.
Zergatik bozkatu dugu kontra? Funtsean, arrazoi batengatik. Guztiok konpartitzen dugun helburua erdiesteko hautatu den bidea, eta tresna egokiak iruditzen ez zaizkigulako.
Akatsa iruditzen zaigu, helburua eta tresna nahastea. Ekimenean, tresna helburu bilakatu dela iruditzen zaigu.
Batetik, XI. Legealdirako aurreikusita dagoen legegintza programan jasota dago Hezkuntza Legea, gainera, honezkero Legebiltzar honen esku eta eztabaidatu zai dago Jaurlaritzak Hezkuntza komunitatearekin landu eta adostu duen akordiorako oinarrien dokumentua.
Gure taldearen ustez, guztiok...
...dago Jaurlaritzak hezkuntza komunitatearekin landu eta adostu duen akordiorako oinarrien dokumentua.
Gure taldearen ustez, guztion ekarpenekin landu beharreko lege horretan jaso behar dira, euskal Hezkuntza Sistemak bere osotasunean dituen erronkak eta sistemaren oinarrizko printzipio eta zutabeak. Zalantzarik gabe, inklusioa ere horien artean egon behar da. Hezkuntza Legeak ikuspuntu integral eta intergratzailea behar duelako oinarrian.
Bestetik, hemen kontrakoa esan bada ere, Hezkuntza Administrazioa ez dago geldi, ezta gutxiagorik ere. Hainbat gogoeta egin du eta dagoeneko hainbat neurri daude abian: Hamaika Esku programa oso emaitza positiboak ematen ari dena; eskola inklusiboaren esparruan, aniztasunari erantzuteko plana estrategikoa; ikasle etorkinei hezkuntza arreta emateko II. Plana.
Eskolatze irizpide bateratu berriak landu eta aplikatzen dira, bizikidetza eta kohesio soziala sustatzen dutenak. Matrikula bizia sare desberdinetan modu orekatuan bideratzea; ikastetxeetan eta sisteman, oro ar, egonkortasuna sustatzeko neurriak adostu dira mahai sektorialean. Lan Eskaintza Publikoak, bitartekoen egonkortasuna, ordezkapenak lehen egunetik.
Hezkuntza beharren indizea landu eta adostu da langileen ordezkarien gehiengo zabalarekin. Indize hori baliatuz, faktore desberdinek eraginda, egoera bereziki zailak dituzten ikastetxe eta taldeei berariazko laguntza eskaintzen ari zaie.
Neurri horiek moldatu eta bestelako erabaki batzuk ere har litezke, malgutu litezke, indizea aberastu liteke, aplikazio aukera gehiago aurkitu litezke, baina dagoeneko abian daude.
Azken kontu bat. Hainbat dira zuzenean edo zeharka hizketa-gai ditugun errealitatean eragiten duten faktoreak: Hirigintza, etxebizitza politikak, enplegu aukerak, ingurunearekin ezaugarriak, aisialdirako aukerak, ezaugarri antzekoak dituztenekin egoteko borondatea.
Hortaz, izan gaitezen horretaz guztiak kontziente eta ez diezaiogun gure buruei iruzur egin, arrazoi desberdinek eragindako errealitate anitzei eman beharreko erantzuna Hezkuntza Sistemaren bizkar bakarrik utzita.
Termino reiterando una convicción. Una plataforma legítimamente ha hecho una propuesta, pero tan legítimo como hacer una propuesta es discrepar con la misma por entender que no es adecuada. Compartimos el objetivo, pero no el instrumento propuesto.
A pesar de la discrepancia, respetamos la opinión de las 17.000 personas firmantes. Por eso mismo, exigimos respeto para las 398.168 personas que nos han votado libre y conscientemente en base a un programa para que les representemos en esta Cámara.
Eskerrik asko.